open-index/open-wikipedia-markdown huggingface dataset:
Rusonaamanapsija

**Rusonaamanapsija** (*Taeniotriccus andrei*) on napsijoihin kuuluva lintulaji. Lajia tavataan Etelä-Amerikassa.

## Koko ja ulkonäkö
Rusonaamanapsija kasvaa 11&ndash;12 cm pitkäksi. Sukupuolet muistuttavat enimmäkseen toisiaan ulkonäöltään. Lajin päälaen höyhenet ovat mustat ja pitkät, muuten pää on punaruskea. Koiraan selkä, rinta ja siivet ovat mustat. Naaraslinnun rinta on harmaampi ja selkä ruskeampi. Rusonaamanapsijan siivissä on valkoinen juova. Lajin vatsa on harmahtavan valkoinen.

## Levinneisyys ja elintavat
Rusonaamanapsijaa tavataan paikoittain Venezuelassa, Surinamessa ja Brasilian pohjoisosassa. Lajin elinympäristöä ovat kosteat metsät ja tiheiköt usein jokien lähellä. Rusonaamanapsija liikkuu yksin tai pareittain.

## Lähteet
Sachs

**Sachs** tarkoittaa seuraavia:

## Yritykset
* Sachs, saksalainen moottoripyörä- ja mopovalmistaja
* Goldman Sachs, yhdysvaltalainen liikepankki

## Sukunimi
* Aaron Sachs (1923–2014), yhdysvaltalainen saksofonisti ja klarinetisti
* Adriana Sachs (s. 1993), argentiinalainen jalkapalloilija
* Andrew Sachs (1930–2016), saksalais-brittiläinen näyttelijä
* Curt Sachs, myös: Kurth Sachs, (1881–1959), saksalainen musiikkihistorioitsija
* Eddie Sachs (1927–1964), yhdysvaltalainen kilpa-autoilija
* Gunter Sachs (1932–2011), saksalais-sveitsiläinen perijä, valokuvaaja ja dokumentaristi
* Hans Sachs (1494–1576), saksalainen runoilija ja samanniminen henkilöhahmo Richard Wagnerin oopperassa Nürnbergin mestarilaulajat
* Jeffrey Sachs (s. 1954), yhdysvaltalainen ekonomisti
* Leo Sachs (1924–2013), lääketieteen tutkija
* Lessie Sachs (1897–1942), saksalaissyntyinen runoilija ja taiteilija
* Nelly Sachs (1891–1970), saksalainen runoilija
* Rainer K. Sachs (s. 1932), saksalaissyntyinen yhdysvaltalainen tieteilijä (astrofysiikka ja biofysiikka) 
* Robin Sachs (1951–2013), brittiläinen näyttelijä
* Tom Sachs (s. 1966), yhdysvaltalainen nykytaiteilija

## Katso myös
* Sachse
Juurakko (yhtye)

**Juurakko** on vuonna 2011 perustettu suomalainen yhtye, joka yhdistelee bluesia ja kansanmusiikkia. Yhtye valittiin vuoden artistiksi Etnogaalassa 2020, ja sen albumi *Lauluja kuistilta* oli ehdolla vuoden 2014 etnoalbumiksi Emma-gaalassa 2015.

## Jäsenet
* Laura Kaartinen – laulu, matkaharmoni, lyömäsoittimet
* Eija Kankaanranta – kanteleet
* Kaisa Saarikorpi – laulu, sikarilaatikkosoittimet, kitarat, lyömäsoittimet
* Minsku Tammela – laulu, jouhikko, kampa, munniharppu, lyömäsoittimet
* Anna Wiksten – laulu, plankku, lyömäsoittimet

## Julkaisut
* *Lauluja kuistilta – Songs from the Porch* (2014)
* *Oi, Maalina* (2017)
* *Yhdeksäs talvi – The Ninth Winter* (2019)
* *Juurimultaa* (EP, 2023)

## Lähteet

## Aiheesta muualla
* Yhtyeen kotisivu
Juurakko (täsmennyssivu)

**Juurakko** tarkoittaa seuraavia asioita:
* juurakko, versokasvin monivuotinen maanalainen varsi
* Juurakko, suomalainen kansanmusiikkiyhtye
* ''Juurakko'' (*Rotvälta*), Tove Alsterdalin romaani

## Sukunimenä
* Onni Juurakko (s. 2004), suomalainen pesäpalloilija
* Toni Juurakko (s. 1971), suomalainen koulunjohtaja, kaupunginvaltuutettu ja pesäpalloilija

### Kuvitteelliset henkilöt
* Hulda Juurakko, Hella Wuolijoen näytelmän *[[Juurakon Hulda]]* päähenkilö.
Sachse

**Sachse** on saksalainen sukunimi:

* Diana Gansky, o.s. *Sachse*, (s. 1963), kilpaurallaan Itä-Saksaa edustanut saksalainen kiekonheittäjä
* Jochen Sachse (s. 1948), itäsaksalainen moukarinheittäjä ja olympiamitalisti
* Rainer Sachse (s. 1950), saksalainen jalkapalloilija
* Sandra Wagner-Sachse (s. 1969), saksalainen jousiampuja ja olympiamitalisti

## Katso myös
* Sachs
Jalkaväkirykmentti 33 (talvisota)

**Jalkaväkirykmentti 33** (**JR 33**) (1. tammikuuta 1940 alkaen **JR 6**) oli Lahden sotilaspiirin 9. –11. lokakuuta 1939 Päijät-Hämeen alueella perustama rykmentti, joka liitettiin 11. divisioonaan.

## Keskittäminen

Rykmentti kuormattiin 16. lokakuuta junaan ja siirrettiin Viipurin kautta Äyräpäähän, josta edelleen Pölläkkälään. YH:n ajan se oli linnoitustöissä Salmenkaitajoella, jossa suoritettiin ampuma-alojen raivaus ja tehtiin kenttälinnoitteita kuten pienehköjä korsuja ja pesäkkeitä sekä piikkilankaesteitä. Marraskuun lopussa päämaja päätti siirtää 11. divisioonaa 20 kilometriä lähemmäs valtakunnan rajaa, jolloin JR 33 joutui lähes linnoittamattomiin asemiin. Rykmentti puolusti helmikuuhun 1940 Mannerheim-linjan lohkoa, joka ulottui Punnusjärveltä Vuokselle.

## Yksiköt

* Esikuntakomppania (Esik.K/JR 33), Rykmentin komentajana evl Karl-Vilhelm Grünn
* Kolonna (Kol./JR 33)
* Kranaatinheitinkomppania (Krh.K/JR 33)
*I Pataljoona
**1. Komppania (1.K), Lahti
**2. Komppania (2.K), Asikkala
**3. Komppania (3.K), Padasjoki
**1. Konekiväärikomppania (1.KKK), Hollola

*II Pataljoona
**4. Komppania (4.K), Orimattila
**5. Komppania (5.K), Orimattila
**6. Komppania (6.K), Artjärvi
**2. Konekiväärikomppania (2.KKK), Orimattila

*III Pataljoona
**7. Komppania (7.K), Heinolan mlk
**8. Komppania (8.K), Heinolan mlk
**9. Komppania (9.K), Sysmä
3. Konekiväärikomppania (3.KKK), Sysmä

## Komentaja(t)
*everstiluutnantti Karl-Vilhelm Grünn

## Rauha 13. maaliskuuta 1940
Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.

Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.

Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.

## Lähteet
*

### Viitteet
Norsunluurannikon ralli 1988

**Norsunluurannikon ralli 1988** (viralliselta nimeltään *20. Marlboro Côte d'Ivoire Rallye*) oli rallin maailmanmestaruussarjan kilpailu kaudella 1988. Kilpailu järjestettiin 20. &ndash; 24. syyskuuta 1988. Kilpailu oli kauden yhdestoista ja se järjestettiin avoimilla tieosuuksilla, joilla oli 80 tarkastuspistettä. Kilpailun kokonaispituus oli  ja kilpailussa oli 50 kilometriä neljällä erikoiskokeella.

Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 38 autokuntaa, joista 10 pääsi maaliin.

## Tulokset

## Lähteet
Kyle Capobianco

**Kyle Capobianco** (s. 13. elokuuta 1997 Mississauga, Ontario) on kanadalainen jääkiekkoilija, pelipaikaltaan puolustaja, joka pelaa NHL-seura Winnipeg Jetsissä.

## Lähteet
Rhônen laakso

**Rhônen laakso** on Ranskassa sijaitseva Alppien ja Ranskan keskiylängön välinen laakso, jossa Rhône virtaa kohti Välimerta. Laakson eteläosan itäpuolella on Dentelles de Montmiralin vuoristo. Alue jakautuu pohjoiseen ja eteläiseen alueeseen. Eteläinen alue on suurempi, siellä ilmasto on välimerellinen ja maaperä sisältää paljolti savea, soraa ja pieniä kiviä. Eteläisessä osassa sijaitsevat Montélimar ja Avignon. Pohjoisella alueella ilmasto on mantereinen ja maaperä on eteläiseen osaan verrattuna kivisempää ja se on paikoin rautapitoista. Siellä sijaitsevat Lyon ja Valence.

Rhônen laakso tunnetaan erityisesti viinintuotantoalueena. Pohjoisen alueen viinitarhat sijaitsevat yleensä jyrkemmässä maastossa kuin eteläisellä alueella. Pohjoinen ja eteläinen alue eroavat viinintuotannossa siten, että pohjoisessa tuotetaan enemmän ainutlaatuisia, tiettyä lajiketta sisältäviä viinejä, kun taas etelässä tuotetaan enemmän sekoitusviinejä.

## Lähteet

## Aiheesta muualla
* https://www.vinello.fi/rhone
* https://pamplemousse.fi/matka/rhonen-viinit/
Madvillainy

**Madvillainy** on hip hop -artisti MF Doomin ja tuottaja Madlibin muodostaman rap-duo Madvillainin ensimmäinen ja ainoaksi jäänyt studioalbumi. Se julkaistiin 23. maaliskuuta 2004 Stones Throw Recordsin kautta.

Albumi nauhoitettiin vuosina 2002–2004. Madlib loi suurimman osan kappeleiden taustoista Brasilian matkallaan hotellihuoneessa Bossin SP-303-mallin samplerillä, levysoittimella ja kasettinauhurilla. Madlibin tuotanto perustuu enimmäkseen sampleihin. Doomin sanoitukset perustuvat monitavuisiin riimeihin, alkusointuihin, samojen vokaalien toistoon, holoriimeihin, sanaleikkeihin sekä kaksiselitteisyyteen. Albumin 22 kappaleesta suurin osa ovat alle 3 minuuttia pitkiä, eivätkä sisällä lainkaan koukkua tai kertosäettä.

Ilmestyessään *Madvillainy* oli kaupallinen menestys ja sai laajalti ylistävän vastaanoton. Erityisesti Madlibin tuotantoa ja MF Doomin lyriikoita ollaan ylistetty, ja albumia pidetään Doomin magnum opuksena. Myös monet mediajulkaisut ovat listanneet *Madvillainyn* kaikkien aikojen parhaimpien musiikkialbumien joukkoon. *[[Rolling Stone]]* -lehti sijoitti albumin sijalle 365 kaikkien aikojen 500 parhaan albumin listallaan sekä sijalle 18 kaikkien aikojen 200 parhaan hip hop -albumin listallaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Sean Pronger

**Sean Pronger** (s. 30. marraskuuta 1972 Thunder Bay, Ontario) on kanadansuomalainen uransa lopettanut jääkiekkoilija, pelipaikaltaan keskushyökkääjä. Hän pelasi  260 ottelua NHL:ssä. Pronger pelasi enimmäkseen AHL:ssä. Entinen NHL-tähti Chris Pronger on Seanin veli. Prongereiden äiti Eila on kotoisin Porista.

## Lähteet
NK Aluminij

**NK Aluminij** on vuonna 1946 perustettu slovenialainen jalkapallojoukkue, joka pelaa Slovenian korkeimmalla sarjatasolla PrvaLigassa. Joukkue pelaa kotiottelunsa Kidričevon kaupungissa. Seura on muodostunut alun perin paikallisen alumiiniteollisuuden ympärille. Seura on toiminut itsenäisenä joukkueena vuodesta 1956.

Aluminij on voittanut 2. SNL:n mestaruuden kahdesti. Aluminij on pelannut kahdesti Jalkapallon Slovenian cupin loppuottelussa, mutta hävinnyt molemmilla kerroilla.

## Lähteet
Nemesis (Two Steps from Hellin albumi)

**Nemesis** on Two Steps from Hellin kuudes näytealbumi, joka julkaistiin Yhdysvalloissa vuonna 2007. 

## Kappaleet
**Epic**

# Dark Ages (laulu Francesca Genco) – 3.28
# Nemesis – 1.22
# Clash Of Empires – 3.05
# Atlantis (laulu Stine Mari Langstrand) – 2.00
# Army Of Justice – 2.04
# Tristan – 2.38
# Road To Revelation – 1.59
# God Of Lightning – 2.02
# Sons Of War – 1.55
# The Immortals – 2.10
# Wrath Of Sea – 1.19
# Red Omen – 1.26
# Sky Titans – 2.09
# Hunter's Moon – 0.50

**Drama**

# Moving Mountains – 3.02
# Eternal Sorrow – 1.49
# Fountain Of Life – 3.29
# Enigmatic Soul (laulu Merethe Soltvedt) – 2.55
# Dominion Heart – 1.34
# False King (laulu Merethe Soltvedt) – 2.18
# Friendship To Last (laulu Merethe Soltvedt) – 3.13

Lähde:

## Lähteet
Paul & Paula

**Paul & Paula** oli vuonna 1962 Texasin Brownwoodissa perustettu popduo. Sen jäsenet olivat Jill "Paula" Jackson ja Ray "Paul" Hildebrand.

Jackson ja Hildebrand opiskelivat Howard Payne Collegessa kun esiintyjiä haettiin vapaaehtoistyöhön American Cancer Societyn hyväksi. Hildebrandin tätä tarkoitusta varten tekemä laulu "Hey Paula" sai niin hyvän vastaanoton, että kaksikkoa kannustettiin levyttämään. Alun perin duosta käytettiin nimeä Jill & Ray, mutta nimi muutettiin Paul & Paulaksi, jotta se sopisi yhteen laulun kanssa. Levytettynä kappale nousi listaykköshitiksi. "Hey Paula" -singleä seurasivat "Young Lovers" ja "First Quarrel". "Hey Paulan" alkuperäisestä versiosta poistetut osuudet otettiin kappaleeseen "Young Lovers". Paul & Paula julkaisi myös albumeita, kuten yhden joululaululevyn. Kaksikon tiet eriytyivät jo vuonna 1965, jolloin duo hajosi. Yhtye kuuluu West Texas Music Hall of Fameen.

Jackson ja Hildebrand palasivat yhteen ajoittain esittääkseen vanhan "Hey Paula" -hittinsä, esimerkiksi vielä vuonna 2012. Hildebrand kuoli elokuussa 2023.

## Lähteet
Voitto Silander

**Voitto Silander** (s. 21. joulukuuta 1948) on suomalainen kartanlukija. Hän on toiminut kartanlukijana rallin MM-sarjassa Harri Rovanperälle. Lisäksi hän on toiminut kartanlukijana muun muassa Mikael Sundströmille, Timo Saloselle ja Marcus Grönholmille. Silander on toiminut myös Toni Gardemeisterin nuottiryhmässä.

## Lähteet

## Aiheesta muualla
* Voitto "Vode" Silander - vaatimaton kakkosmies
Luettelo Suomessa pesivistä päiväpetolinnuista

Tämä on luettelo Suomessa pesivistä **[[Päiväpetolinnut|päiväpetolinnuista]]** ja **[[Jalohaukkalinnut|jalohaukkalinnuista]]**. Lisäksi esitetään niiden pesimäkanta-arviot kuuden vuoden EU-raportointikaudelta 2019–2024 sekä lyhyen ja pitkän aikavälin muutokset prosentteina ja uhanalaisuusluokitukset.

## Lähteet
TomSka

**Thomas ”TomSka” Ridgewell** (s. 27. kesäkuuta 1990) on brittiläinen tubettaja. Hän aloitti nettivideoiden tekemisen 11-vuotiaana ja eteni sittemmin yhdeksi Britannian menestyneimmistä tubettajista animaatio- ja toimintavideoillaan.

TomSka oli jo huhtikuuhun 2013 mennessä saanut 55-sekuntisella animaatiovideollaan *Marmite is Terrible* 8,5 miljoonaa katselukertaa. Tuolloin TomSka kertoi, ettei tehnyt sisältöä oman ikäisilleen ihmisille vaan pyrki tuottamaan sellaista sisältöä, joka olisi vedonnut häneen itseensä 12–16-vuotiaana. Hän saavutti suosiota erityisesti animaatiovideoiden sarjallaan *asdfmovie*, jossa hän käytti kevyeeseen estetiikkaan yhdistettyä mustaa huumoria. Helmikuussa 2019 TomSkan suosituimmaksi videoksi oli noussut 90 miljoonaa kertaa katsottu julkaisu, jonka hän teki yhteistyössä Schmoyohon (The Gregory Brothers) kanssa. Videolla kuullaan "The Muffin Song" -kappale, jonka Schmoyoho oli tehnyt *asdfmovien* suosituimpiin kuuluvasta hahmosta, itsetuhoisesta muffinssista. TomSka kertoi tekevänsä paljon vitsejä väkivallasta, kuolemasta sekä lisäksi esimerkiksi aseista ja myönsikin saaneensa nuorten seuraajiensa vanhemmilta vihaista palautetta.

Tubettaja Edd Gouldin kuoltua leukemiaan TomSka toimi tämän aloittamien *Eddsworld*-julkaisujen tuottajana vuoteen 2016. Gouldin kuoleman jälkeen TomSka kuitenkin kärsi masennuksesta ja muista psyykkisistä ongelmista. Tässä yhteydessä hänelle tuli välirikko aiemman parhaan ystävänsä ja yhteistyökumppaninsa Chris "Bing" Binghamin kanssa. TomSka on julkaissut kirjat *Art Is Dead* (2015) ja *Sam Kills Christmas* (2018). Jälkimmäinen käsittelee Joulupukkia inhoavaa lasta. Kirjan inspiraation lähteenä oli TomSkan oma lapsena saama jehovantodistajakasvatus, jossa joulunviettoa ei sallittu. TomSkan kaksossisko Amelia kuoli ennen syntymäänsä kaksosten äidin saatua vammoja auto-onnettomuudessa.

## Lähteet
Safari-ralli 1980

**Safari-ralli 1980** (viralliselta nimeltään *28. Marlboro Safari Rally*) oli rallin maailmanmestaruussarjan kilpailu kaudella 1980. Kilpailu järjestettiin 3. &ndash; 7. huhtikuuta 1980. Kilpailu ajettiin avoimilla teillä, joilla oli 93 aikatarkastuspistettä. Kilpailu oli kauden neljäs ja sen kokonaispituus oli . 

## Tulokset

## Lähteet
Akatalasia

**Akatalasia** eli **akatalasemia** on autosomissa peittyvästi periytyvä aineenvaihduntasairaus, joka aiheuttaa katalaasin täydellisen tai lähes täydellisen entsyymiaktiivisuuden puutoksen punasoluissa.

Alun perin akatalasian yhteydessä todettiin kuolioihin johtavia haavaumia suun sisällä. Näissä tapauksissa akatalasiaan viitataan myös Takaharan tautina. Uudemmissa tapauskuvauksissa suun komplikaatiot ovat harvinaistuneet, mikä saattaa liittyä parantuneeseen suuhygieniaan. Monet potilaat pysyvät täysin oireettomina. Riski saada tyypin 2 diabetes on kuitenkin akatalasiassa kohonnut. Lisäksi akatalasiaa sairastavilla sairastumisikä diabetekseen on usein ollut tavallista varhaisempi. Joissain väestöissä on todettu yhteys myös akatalasian ja ateroskleroosin välillä. Akatalasian esiintyvyys on arviolta 1/31&nbsp;250.

## Lähteet
Totta Näslund

**Torsten "Totta" Näslund** (1. huhtikuuta 1945 Sandviken – 19. kesäkuuta 2005 Göteborg) oli ruotsalainen progg-liikkeessä toiminut blues- ja rockmuusikko. Hän oli monien progg-liikkeen 1970-luvun klassikoiden taustalla. Näiden joukossa ovat "Aldrig mera krig" (Tältprojektet), "Kolla kolla" (Nationalteatern) ja "Spisa" (Nationalteatern).

Näslund varttui Örnsköldsvikin kunnan Köpmanholmenissa. Hän aloitti laulamisen varhain ja muutti 25-vuotiaana Göteborgiin, jossa työskenteli satamassa ja soitti kaupungin pubeissa akustista kitaraa. Tämän jälkeen Näslund aloitti toimintansa Nynningen-yhtyeen laulajana. Yhtyeen kanssa hän julkaisi muun muassa albumin *[[För full hals]]*, jonka kappaleiden sanoina käytettiin Vladimir Majakovskin runoja. Nynningenin jälkeen Näslund toimi Nationalteatern-kokoonpanossa, jota seurasi 1980-luvulla Tottas bluesband. Myöhemmin Näslund julkaisi soolouralla kahdeksan albumia. Ensimmäinen näistä oli *Totta Näslund* (1995). Viimeinen Näslundilta elinaikanaan ilmestynyt albumi julkaistiin hänen 60-vuotispäivänsä kunniaksi keväällä 2005. Julkaisua seurasi kiertue, jota Näslund ei ehtinyt saattaa loppuun.

Näslundilla todettiin kesällä 2004 mahasyöpä, joka leikattiin. Sairaus kuitenkin levisi maksaan. Viimeisen kiertueensa aikana Näslund ei kertonut julkisuudessa sairaudestaan. Hän kuitenkin teki dokumenttia sairaudestaan Bernt Hermelen kanssa. Se näytettiin televisiossa Näslundin jo kuoltua. Hermele oli seurannut Näslundin vaiheita touko- ja kesäkuussa 2005. Näslund kävi vielä viimeisen elinkuukautensa aikana esittämässä tulkintojaan Bob Dylanin lauluista Dylanin kotikaupungissa Minnesotan Hibbingissä. Dylan vaikutti vahvasti Näslundin uraan. Näslundin kuolema 19. kesäkuuta 2005 johtui mahasyövän aiheuttamasta veritulpasta.

## Lähteet
Safari-ralli 1979

**Safari-ralli 1979** (viralliselta nimeltään *27. Safari Rally*) oli rallin maailmanmestaruussarjan kilpailu kaudella 1979. Kilpailu järjestettiin 12. &ndash; 16. huhtikuuta 1979. Kilpailu ajettiin avoimilla teillä, joilla oli 82 aikatarkastuspistettä. Kilpailu oli kauden neljäs ja sen kokonaispituus oli . 

## Tulokset

## Lähteet
Walter Scott Dahl

**Walter Scott Dahl** (21. helmikuuta 1839 Melhus – 4. syyskuuta 1906 Bergen) oli norjalainen juristi ja poliitikko. Hän istui suurkäräjillä vuosina 1874–1879 ja 1886–1888 sekä toimi Norjan oikeusministerinä 1888–1889 ja sisäministerinä 1888.
## Lähteet

## Aiheesta muualla
Floirac (Gironde)

**Floirac** on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, ja se on Bordeaux’n esikaupunkialuetta, aivan kaupungista itäpuolella.

Saint-Vincentin kirkko on ollut alkujaan 1100-luvulla rakennettu romaaninen kirkkorakennus. Kirkkoa on sen jälkeen rakennettu uudelleen 1500- ja 1800-luvuilla. Kirkko on listattu historialliseksi muistomerkiksi. 

Kunnan alueella sijaitsee Bordeaux’n monitoimihalli Arkéa Arena. Se valmistui vuonna 2018, ja sen suunnitteli arkkitehti Rudy Ricciotti.

## Tunnettuja kuntalaisia
*Raphaël Dinelli (s. 1968), purjehtija

## Lähteet

## Aiheesta muualla
Floirac

**Floirac** voi tarkoittaa seuraavia:

## Maantiede
* Floirac, kunta Charente-Maritimen departementissa Ranskassa
* Floirac, kunta Gironden departementissa Ranskassa
* Floirac, kunta Lotin departementissa Ranskassa
Tove Jansson: Tee työtä ja rakasta

**Tove Jansson: Tee työtä ja rakasta** on Tuula Karjalaisen kirjoittama vuonna 2013 julkaistu Tove Janssonista kertova elämäkerta.

## Sisällys
Kirjassa käsitellään Janssonin tuotantoa ja taustatarinoita, kuten kuvituksia, maalauksia, kirjoja, runoja, sarjakuvia, sanoituksia ja pilapiirroksia. Karjalainen hyödyntää elämäkerrassa Janssonin kirjeenvaihtoa sotaa pakenevan nuoruudenystävän Eva Konikoffin kanssa. Kirjassa paneudutaan myös Janssonin perheeseen ja matkaan Muumien tuottamisen parissa.

## Suosio
Elokuussa 2014 kirjaa oli myyty yli 20 000 kappaletta, ja se palkittiin samana vuonna Lauri Jäntin tietokirjapalkinnolla. Kirja herätti kiinnostusta myös kansainvälisesti, sillä Elina Ahlbäck Literary Agency neuvoitteli kirjalle maailmanlaajuiset englanninkieliset käännösoikeudet Penguinille ja sopimukset Venäjälle, Viroon, Japaniin, Kiinaan, Norjaan, Ruotsiin ja Saksaan.

## Lähteet
Luettelo Suomessa pesivistä lokeista

Tämä on luettelo Suomessa pesivistä **lokeista**. Lisäksi esitetään niiden pesimäkanta-arviot kuuden vuoden EU-raportointi&shy;kaudelta 2019–2024 sekä lyhyen ja pitkän aikavälin muutokset prosentteina ja uhanalaisuus&shy;luokitukset. Lokit ja tiirat kuuluvat lokkien heimoon ja rantalintujen lahkoon. Lapintiira on Suomen runsaslukuisin lokki.

## Katso myös
* Luettelo Suomen linnuista
* Lintukannat Suomessa vuosina 2019–2024

## Lähteet
Oslon hallintokortteli

**Oslon hallintokortteli** () on Oslossa Akersgatan varrella sijaitseva hallintorakennusten ryhmä. Se vahingoittui pahasti heinäkuun 2011 terrori-iskussa, minkä jälkeen monet ministeriöt siirtyivät väliaikaisiin tiloihin muualle Osloon. Jälleenrakennustyöt ovat kesken vuonna 2021 ja niiden odotetaan valmistuvan vuonna 2029.

## Rakennukset

### Høyblokka

Høyblokka on nimensä mukaisesti korkein hallintokorttelin rakennus, ja se valmistui vuonna 1958. Vuonna 1990 sitä korotettiin kahdella kerroksella, jotka saivat silloisen pääministerin mukaan lempinimen "Sysen ullakko". Pääministerin konttori sijaitsi talossa vuoteen 2011. Høyblokka kuuluu jälleenrakennuksessa säilytettäviin rakennuksiin.

### G-blokka

G-blokka eli Gamle regjeringsbygning on Henrik Bullin suunnittelema jugend-tyylinen rakennus, joka valmistui vuonna 1906. Se on ollut valtiovarainministeriön käytössä vuodesta 1978, eikä kärsinyt suuria tuhoja terrori-iskussa.

### Y-blokka (purettu)

Pohjaratkaisultaan Y-kirjainta muistuttava Y-blokka vaurioitui terrori-iskussa. Sen kohtalosta käytiin pitkä vääntö, jonka tuloksena se päätettiin korvata uudelle rakennuksella ja purettiin kesällä 2020. Y-blokka valmistui vuonna 1970 ja sai vaikutteita Unescon päämajasta Pariisissa. Sen ulkoseinässä oleva koristelu oli Pablo Picasson suunnittelema. Rakennuksessa toimi opetusministeriö.

### S-blokka (purettu)

Vuonna 1978 valmistuneessa rakennuksessa toimivat työministeriö sekä terveys- ja sosiaaliministeriö terrori-iskuun saakka. S-blokka vaurioitui niin pahasti, että se purettiin.

### R4 (purettu)
S-blokkan viereen valmistui vuonna 1988 R4, jossa oli öljy- ja energiaministeriön sekä elinkeino- ja ulkomaankauppaministeriön toimitilat. Rakennuksen katolla oli laskeutumispaikka helikopterille. R4 vaurioitui pahasti terrori-iskussa ja purettiin vuonna 2019.

### R5

Vuosina 1994–1996 valmistuneessa R5:ssa toimivat liikenne- ja viestintäministeriö, kunta- ja modernisaatioministeriö, öljy- ja energiaministeriö sekä lapsi- ja tasa-arvoministeriö. Rakennus ei juuri vahingoittunut terrori-iskussa.

### R6

Kolmesta rakennuksesta koostuva R6 valmistui vuonna 2012. Siinä toimivat terveys- ja sosiaaliministeriö sekä maatalous- ja ruokaministeriö.

## Lähteet

## Aiheesta muualla
Vers l’avenir

***Vers l’avenir*** (, ) on belgialainen isänmaallinen laulu, joka toimi myös Kongon vapaavaltion kansallislauluna.

Laulun on sanoittanut Gentil Theodoor Antheunis ja säveltänyt François-Auguste Gevaert. Anthenius kirjoitti alkujaan laulusta myös hollanninkielisen version.

Laulu oli myös fasistisen Rex-puolueen tunnuslaulu.

## Sanat

## Lähteet
Joutsan seurakunta

**Joutsan seurakunta** oli vuosina 1860–2024 Joutsassa Keski-Suomessa toiminut Suomen evankelis-luterilaisen kirkon seurakunta. Seurakunta kuului Lapuan hiippakuntaan ja Eteläisen Keski-Suomen rovastikuntaan. Seurakunnan viimeinen kirkkoherra oli Hanna Laakso.

Vuoden 2025 alussa seurakunta liitettiin Jyväskylän seurakuntaan yhdessä Toivakan seurakunnan kanssa.

## Lähteet
Verisukulaisuus

**Verisukulaisuus** tarkoittaa sukulaisuutta sellaisten ihmisten välillä, joilla on yhteinen biologinen esivanhempi. 

Esimerkiksi biologiset sisarukset ovat keskenään verisukulaisia, koska heillä on vähintään yksi yhteinen vanhempi, kun taas esimerkiksi aviopuolisot eivät yleensä ole keskenään verisukulaisia.

Läheisten verisukulaisten DNA:n välillä on enemmän yhtäläisyyksiä kuin kaukaisempien verisukulaisten DNA:n välillä. Identtisten kaksosten DNA:t ovat kokonaan samanlaiset, kun taas vanhemman ja lapsen DNA:t ovat 50-prosenttisesti samanlaiset. Pikkuserkkujen DNA:t ovat enää 3,125-prosenttisesti samanlaiset.

Genetiikan näkökulmasta verisukulaisuusavioliittona pidetään avioliittoa, joka on solmittu pikkuserkkujen tai sitä läheisempien biologisten sukulaisten välillä. Tätä kaukaisempaa verisukulaista ei pidetä merkittävällä tavalla läheisempänä biologisena sukulaisena kuin yleisestä väestöstä satunnaisesti poimittua ihmistä.

## Verisukulaisuus laissa ja verisukulaisten väliset liitot

Monissa maissa on voimassa laki, joka kieltää tietynasteisten verisukulaisten välisen avioliiton ja mahdollisesti näiden välisen seksuaalisen kanssakäymisen. Usein verisukulaisuuden aste kuitenkin vaikuttaa siihen, onko kyseinen avioliitto kielletty laissa. Esimerkiksi valtaosassa Euroopan maista serkkuavioliitot ovat sallittuja. Suomessa näin on ollut vuodesta 1872 lähtien. Kuitenkin lähisukulaisen, kuten lapsen ja hänen vanhempansa sekä sisarusten ja puolisisarusten, välinen avioliitto on kielletty Suomessa.

Serkkuavioliitot ja jonkinasteiset verisukulaisavioliitot ovat verrattain yleisiä joissakin Pohjois-Afrikan, Lähi-idän ja Etelä-Aasian maissa. Esimerkiksi Burkina Fasossa kahden kolmesta avioliitosta arvioidaan olevan kahden verisukulaisen välinen. Useimmissa länsimaissa vastaava luku on korkeimmillaan 1–4 prosenttia. 

Joissakin maissa serkkuavioliittoja pidetään arvostettuna perinteenä, kun taas toisissa maissa serkkuavioliitto on tabu ja sitä pidetään insestinä. Biologisten lähisukulaisten insestisistä suhteista syntyvillä lapsilla on tavallista suurempi riski syntyä vammaisena tai sairastua perinnölliseen sairauteen.

Noin 20 prosenttia maailman ihmisistä elää yhteisöissä, joissa verisukulaisten välisiä avioliittoja suositaan. Vähintään 8,5 prosentilla maailman lapsista on vanhemmat, jotka ovat keskenään verisukulaisia.

## Lähteet
Petäjäveden seurakunta

**Petäjäveden seurakunta** on Petäjävedellä Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Eteläisen Keski-Suomen rovastikuntaan. Seurakunnan kirkkoherra on Laura Laitinen.

Vuoden 2025 lopussa Petäjäveden seurakuntaan kuului 2&nbsp;429 jäsentä, mikä oli noin 69,1 prosenttia Petäjäveden asukkaista. Seurakunnan jäsenmäärä pysyi melko vakaana 2000-luvun alusta vuoteen 2013 saakka, minkä jälkeen se on ollut selvässä laskussa.

## Katso myös
* Petäjäveden baptistiseurakunta
* Uskonto Keski-Suomessa

## Lähteet
Kinnulan seurakunta

**Kinnulan seurakunta** on Kinnulassa Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan vs. kirkkoherra on Jukka Kemppainen.

## Papisto
### Kirkkoherrat
* 2006–2012: Matti Vuohtoniemi

## Katso myös

* Uskonto Keski-Suomessa

## Lähteet
Saarijärven seurakunta

**Saarijärven seurakunta** on Saarijärvellä Keski-Suomessa toimiva Suomen evankelis-luterilaisen kirkon seurakunta. Seurakunta toimii lisäksi Kannonkoskella, Kivijärvellä, Karstulassa, Kyyjärvellä ja Pylkönmäellä kappeliseurakuntina. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan kirkkoherra on Jarmo Autonen.

## Papisto
### Kirkkoherrat
* 1995–2012: Olavi Vuori

## Katso myös

* Uskonto Keski-Suomessa

## Lähteet
Viitasaaren seurakunta

**Viitasaaren seurakunta** on Viitasaarella Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan kirkkoherra Antti Hiltunen jätti virkansa vuonna 2023. Kirkkovaltuusto valitsi uudeksi kirkkoherraksi Minna Rantalaisen 26. helmikuuta 2025. Rantalainen on toiminut virassaan kesäkuusta 2025 lähtien.

Seurakunnan arkistosta löytyi inventoinnin yhteydessä Mikael Agricolan suomennos Uudesta testamentista vuodelta 1548. Sen on 1950-luvulla lahjoittanut viitasaarelaissyntyinen helluntaisaarnaaja Aleksandra Kinnunen. Arkistosta löytyi myös Alvar Aallon 1920-luvulla suunnittelemat kymmenen kynttilänjalkaa. Niiden materiaali on tina. Ne oli välillä sähköistetty, kun kirkkoon saatiin sähkö, mutta sähköistys poistettiin myöhemmin. Aalto suunnitteli uudistustyössä kirkon muistuttamaan italialaista renessanssikirkkoa. Kunnostus valmistui 1925.

## Katso myös

* Uskonto Keski-Suomessa

## Lähteet
Slovakian tasavallan rautatiet

**Slovakian tasavallan rautatiet** (; lyhennys **ŽSR**) on Slovakian valtiollinen rautatieliikenteen infrastruktuuriyhtiö. Se on perustettu vuonna 1993. Sitä edelsi Tšekkoslovakian valtion rautatiet -yhtiö (ČSD), joka Slovakian ja Tšekin tasavaltojen eriytyessä jaettiin kahdeksi valtiolliseksi yhtiöksi (Slovakian ŽSR ja Tšekin ČD). 

Vuosina 2002 ja 2005 koko Slovakian rautatieliikenteestä vastanneen konsernin rakennetta uudistettiin. Slovakian tasavallan rautatiet jakantui aluksi kahdeksi yhtiöksi. Näistä rautateiden rakenteista vastaava yhtö piti aiemman nimen ŽSR ja kuljetuspalveluja tuottamaan perustettiin uusi Železničná spoločnosť, a.s. -yhtiö (ZSSK). Vuonna 2005 ZSSK jaettiin edelleen henkilökuljetuksia tarjoavaksi Železničná spoločnosť Slovensko, a.s. -yhtiöksi ja rahtiliikenteen Železničná spoločnosť Cargo Slovakia, a.s. -yhtiöksi.

Vuoden 2022 lopussa Slovakiassa oli käytössä 3&nbsp;580 kilometriä rataverkkoa. Rataa oli sähköistetty 1&nbsp;585 kilometriä. Vuonna 2022 rataverkolla ajettiin 51,883 miljoonaa junakilometriä. Tästä matkustajaliikenteen osuus oli 37,056 miljoonaa ja rahtiliikenteen 14,827 miljoonaa junakilometriä. ŽSR:llä oli 292 rautatieasemaa; rajanylitysasemia oli 22.
Vuonna 2022 yhtiön kokonaisliikevaihto oli 599,9 miljoonaa euroa ja liiketappio 73,7 miljoonaa euroa. Erityisesti energiakulut yli kaksinkertaistuivat edellisvuodesta 174,8 miljoonaan euroon. Vuonna 2022 yhtiön palveluksessa oli keskimäärin 13&nbsp;340 työntekijää.

## Keskeisiä rautatieasemia Slovakiassa

Tiedosto:Bratislava hlavná stanica September 2019.jpg|Bratislavan päärautatieasema.
Tiedosto:Košice, nádraží, 2018.jpg|Košicen rautatieasema (2019).
Tiedosto:Žilina, nádraží, 2018 (01).jpg| Žilinan rautatieaseman laitureita (2018).


* Bratislavan päärautatieasema (Bratislava hlavná stanica, lyhennys: Bratislava hl. st.)
* Košicen rautatieasema (Železničná stanica Košice)
* Nové Zámkyn rautatieasema (Železničná stanica Nové Zámky)
* Poprad-Tatrun rautatieasema (Železničná stanica Poprad-Tatru)
* Žilinan rautatieasema (Železničná stanica Žilina)
* Zvolenin rautatieasema (Železničná stanica Zvolen osobná)

## Liityntä naapurimaiden rataverkkoihin
Slovakian tasavallan rautateiden rataverkko käyttää Keski-Euroopan raideleveyttä (1&nbsp;435&nbsp;mm). Junien matkatessa Ukrainaan vaunujen telejä ja vetureita joudutaan leveämpään raideleveyteen (1&nbsp;520&nbsp;mm) siirtymisen vuoksi. Ukrainan rajan tuntumassa on satakunta kilometriä tätä leveämpää rautatietä. Naapurimaiden rautatieyhtiöt ovat etelästä myötäpäivään luetellen:

* **Unkari**:  Unkarin valtionrautatiet (Magyar Államvasutak, MÁV),
* **Itävalta**: Österreichische Bundesbahnen (ÖBB) eli Itävallan valtionrautatiet,
* **Tšekki**: Tšekin rautatiet, České dráhy (ČD tai CD),
* **Puola**: Polskie Koleje Państwowe (PKP SA) eli Puolan valtionrautatiet ja
* **Ukraina**: Ukrainan rautatiet () (UZ).

## Lähteet

## Aiheesta muualla

* ŽSR:n rataverkoston kartta liikkeessä olevine henkilöliikenteen junineen   (zsr.sk)
* IC-junayhteyksien haku   (zssk.sk)
Diego López Noguerol

**Diego López Noguerol** (s. 13. toukokuuta 2002 Turón, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä tai oikea laitalinkki.

## Seurajoukkueura
López on pelannut uransa alkuvaiheessa muun muassa Sporting Gijónin, Real Madridin, Barcelonan junioriakatemioissa. Valencian reservijoukkueeseen hän liittyi 7. heinäkuuta 2021.

López teki ensiesiintymisensä maan pääsarjassa Primera Divisiónissa 29. elokuuta 2022 ottelussa Atlético de Madridia vastaan.

## Lähteet

## Aiheesta muualla
* Diego Lópezin tilastot BDFutbol-sivustolla 
* Diego Lópezin tilastot Soccerway-sivustolla
Safari-ralli 1989

**Safari-ralli 1989** (viralliselta nimeltään *37. Marlboro Safari Rally*) oli rallin maailmanmestaruussarjan kilpailu kaudella 1989. Kilpailu järjestettiin 23. &ndash; 27. maaliskuuta 1989. Kilpailu oli kauden neljäs. Kilpailun reitti kulki avoimilla teillä, joilla oli 85 aikatarkastuspistettä ja yksi kuuden kilometrin erikoiskoe. Reitin kokonaispituus oli .

Kilpailuun lähti 57 autokuntaa, joista 13 pääsi maaliin.

## Tulokset

## Lähteet
Safari-ralli 1988

**Safari-ralli 1988** (viralliselta nimeltään *36. Marlboro Safari Rally*) oli rallin maailmanmestaruussarjan kilpailu kaudella 1988. Kilpailu järjestettiin 31. maaliskuuta &ndash; 4. huhtikuuta 1988. Kilpailu oli kauden neljäs. Kilpailun reitti kulki avoimilla teillä, joilla oli 82 aikatarkastuspistettä ja 33 kilometriä kahdella erikoiskokeella. Reitin kokonaispituus oli .

Kilpailuun lähti 54 autokuntaa, joista 14 pääsi maaliin.

Lancia oli aluksi ilmoittanut kilpailuun kolme autoa: Biasionin, Prestonin ja Alénin, mutta Lancia veti Alénin auton pois Safari-rallista. Kilpailun piti olla Markku Alénille vaadittu Euroopan ulkopuolinen kilpailu jotta voisi olla sääntöjen mukaan ehdolla maailmanmestaruudelle kauden aikana.

## Tulokset

## Lähteet
Pyruvaattidehydrogenaasin puutos

**Pyruvaattidehydrogenaasin puutos** on perinnöllinen aineenvaihduntasairaus. Sitä aiheuttavat pyruvaattidehydrogenaasikompleksin toimintaa vahingoittavat geenivirheet. Sairaudessa maitohappoa kertyy elimistöön, mikä aiheuttaa laktaattiasidoosia ja erinäisiä neurologisia ongelmia. Pyruvaattidehydrogenaasin puutos kuuluu mitokondriotauteihin.

Pyruvaattidehydrogenaasin puutoksen oireet voivat vaihdella yksilöllisesti paljon. Ne alkavat yleensä pian syntymän jälkeen. Laktaattiasidoosi on sairauden yleisin piirre. Se voi ilmetä pahoinvointina, oksenteluna, hengitysvaikeuksina ja sydämen sykkeen poikkeavuuksina. Yleensä pyruvaattidehydrogenaasin puutoksen taudinkuvaan kuuluu myös neurologisia ongelmia. Useimmilla sairastuneilla sekä henkisten että motoristen taitojen kehittyminen on viivästynyttä. Sairauteen voi liittyä kehitysvammaisuutta, kouristelua, hypotoniaa, koordinaation vaikeuksia ja kävelyongelmia. Osalla potilaista on aivojen rakennepoikkeamia, kuten aivokurkiaisen vajaakehittyneisyyttä, aivokuoren atrofiaa tai joidenkin aivojen osien leesioita. Monet potilaat kuolevat lapsuudessa, mutta eläminen aikuisikäänkin on mahdollista. Pyruvaattidehydrogenaasin puutosta pidetään harvinaisena, mutta sen tarkkaa esiintyvyyttä ei tunneta.

Pyruvaattidehydrogenaasin puutosta aiheuttavat useat geenivirheet. Arviolta 80 %:ssa tapauksista mutaatio sijaitsee geenissä *PDHA1*, joka tuottaa E1 alfa -entsyymiä. Mutaatio voi olla myös geenissä *PDHB*, *DLAT*, *PDHX* tai *PDP1*. Mikä tahansa näistä mutaatioista heikentää pyruvaattidehydrogenaasikompleksin entsyymiaktiivisuutta. *PDHA1*-geenin mutaatiot aiheuttavat X-kromosomaalisesti periytyvää tautia. Muiden geenien mutaatiot aiheuttavat peittyvästi autosomissa periytyvää tautia.

## Lähteet
Norsunluurannikon ralli 1987

**Norsunluurannikon ralli 1987** (viralliselta nimeltään *19. Rallye Côte d'Ivoire*) oli rallin maailmanmestaruussarjan kilpailu kaudella 1987. Kilpailu järjestettiin 22. &ndash; 26. syyskuuta 1987. Kilpailu oli kauden yhdestoista.
Kilpailu järjestettiin avoimilla tieosuuksilla, joilla oli 96 tarkastuspistettä ja kilpailun kokonaispituus oli . Kilpailussa oli  30 "valinnaisella" () kilpailullisella osuudella, joista kuusi peruttiin tai hylättiin.
Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 43 autokuntaa, joista 11 pääsi maaliin.

Kilpailun aikana 23. syyskuuta tapahtuneessa lento-onnettomuudessa kuoli neljä henkilöä, kaksi lentäjää ja kaksi matkustajaa, jotka olivat Henry Liddon, Nigel Harris, Armand Folmer ja Sidibe, jonka oikea nimi ei ole tiedossa.

## Tulokset

## Lähteet
Moyamoya-tauti

**Moyamoya-tauti** on aivojen valtimoperäinen sairaus, jossa kallonpohjan aivoverisuonet ahtautuvat. Taudinkuva on yleensä etenevä. Se kuitenkin vaihtelee; tunnetaan oireettomia tapauksia, mutta osalla potilaista moyamoya-tauti aiheuttaa TIA-kohtauksia, aivoinfarkteja ja aivoverenvuotoja.

Moyamoya-tauti puhkeaa yleisimmin noin 5–9-vuotiailla lapsilla tai keski-ikäisillä aikuisilla. Yleensä sairaus ilmenee molemminpuolisena. TIA-kohtausten, aivoinfarktien ja aivoverenvuotojen lisäksi sairauden oireita voivat olla päänsärky, huimaus, epileptiset kohtaukset ja korea. Osalla potilaista on todettu kehitysvammaisuutta. Moyamoya-tautia vastaava tila voi puhjeta myös sekundaarisena sirppisoluanemian tai neurofibromatoosin seurauksena, jolloin siihen viitataan moyamoya-oireyhtymänä. Muissa tapauksissa kyse on idiopaattisesta taudista. *[[ACTA2]]*-geenin mutaatiot aiheuttavat moyamoya-tautia muistuttavaa kallonsisäisten verisuonten sairautta, joka kuitenkin erottuu siitä usein tavoin. Japanissa noin 15 %:lla potilaista moyamoya-tautia on todettu myös suvussa. Siellä on kuvattu autosomaalinen vallitseva periytymistapa ja epätäydellinen penetranssi. Moyamoya-tautiin voi kuitenkin liittyä myös autosomaalisia peittyviä, X-kromosomaalisia ja monitekijäisiä syntymekanismeja.

Oirekuva ja kuvantamislöydökset voivat johtaa moyamoya-taudin epäilyyn. Diagnoosi voidaan varmistaa aivoverisuonten angiografialla. Japanin kielessä "moyamoya"-sana viittaa tupakansavuun, jota ahtautuneiden suonten viereinen poikkeava kollateraalisuoniverkko moyamoya-taudissa muistuttaa. Diagnostiikassa voidaan käyttää myös magneettiangiografiaa. Ei ole spesifisiä keinoja moyamoya-taudin etenemisen pysäyttämiseksi. Oireita voidaan kuitenkin lievittää sekä komplikaatioita ja kognitiivista heikentymistä ehkäistä lääkityksillä. Moyamoya-taudin ennuste riippuu taudin yksilöllisestä vaikeusasteesta. Sitä parantavat diagnoosin saavuttaminen ajoissa ja oikeanlainen hoito. Aikuisilla moyamoya-tautiin liittyy noin viiden ja lapsilla noin kahden prosentin kuolleisuus. Kuolemantapaukset johtuvat yleisimmin verenvuodoista. Moyamoya-tautia esiintyy varsinkin Aasiassa. Japanissa esiintyvyydeksi on arvioitu 1/9&nbsp;500 – 1/30&nbsp;000. Yhdysvalloissa ilmaantuvuudeksi on arvioitu 1/100&nbsp;000.

## Lähteet
Arendals Tidende

**Arendals Tidende** on norjalainen vuonna 2005 perustettu paikallislehti, jonka kotikunta on Arendal. Lehti on poliittisesti sitoutumaton ja ilmestyy paperisena kerran viikossa.

Arendals Tidende.jpg|Lehden toimitus Arendalissa.
Arendal jernbanestasjon 1.jpg|Lehden entinen toimitus Arendalin rautatieasemalla.

## Lähteet

## Aiheesta muualla

* Lehden verkkosivut
Store Torungenin majakka

**Store Torungenin majakka** on Norjan Arendalissa sijaitseva majakka. Se perustettiin vuonna 1844 ja muodosti alun perin parin Lille Torungenin majakan kanssa. Jälkimmäinen lakkautettiin vuonna 1914. Store Torungen automatisoitiin vuonna 1986 ja siitä tuli miehittämätön vuonna 2004. Torungenin kaksoismajakat antoivat Arendalille lempinimen "kahden majakan kaupunki" (norj. *byen med de tvende fyr*).
## Lähteet

## Aiheesta muualla
Sarah Hegazi

**Sarah Hegazi** (; 1989 Egypti – 13. kesäkuuta 2020 Kanada) oli egyptiläinen seksuaali- ja sukupuolivähemmistöjen oikeuksia ajanut aktivisti.

Hegazi työskenteli ohjelmistokehittäjänä. Hän nosti ystäviensä kanssa esiin sateenkaarilipun libanonilaisen Mashrou' Leila -yhtyeen konsertissa syyskuussa 2017. Yhtyeen keulahahmo on Hegazin tavoin avoimesti homoseksuaalinen. Lehtien kolumnistit ja puheohjelmien juontajat ottivat tekoon kantaa suivaantuneina, ja päiviä myöhemmin Hegazi joutui ystävineen pidätetyksi. Konserttia seuranneen kuukauden aikana poliisi pidätti vähintään 75 ihmistä, joita epäiltiin homoseksuaaleiksi tai transsukupuolisiksi. Näin laajat toimenpiteet seksuaali- ja sukupuolivähemmistöjä vastaan ovat Egyptissä poikkeuksellisia. Vuonna 2001 oli pidätetty Kairo 52 -tapaukseen liittynyt ryhmä, johon kuuluneet miehet olivat kuitenkin peittäneet kasvonsa julkisessa oikeudenkäynnissä toisin kuin Hegazi, joka halusi esiintyä avoimesti. Hegazin pidätys jatkui kolmen kuukauden ajan. Kertomansa mukaan hän koki kidutusta sähköshokeilla ja häneen kohdistettiin seksuaalista häirintää. Egyptin viranomaiset eivät kommentoineet Hegazin väitteitä. Häntä syytettiin irstauden edistämisestä ja julkista rauhaa uhkaavaan laittomaan järjestöön liittymisestä. Hegazi vapautettiin odottamaan oikeudenkäyntiä, mutta hänen vanhempansa ja naapurinsa olivat hylänneet hänet ja hänet oli irtisanottu työpaikastaan. Hegazista tuli kuitenkin egyptiläisen homoyhteisön ikoni.

Kuukausia vapautumisensa jälkeen Hegazi matkusti Kanadaan, josta hän sai turvapaikan. Vuonna 2018 hän kirjoitti riippumattomaan egyptiläiseen *[[Mada Masr]]* -julkaisuun, että Egyptin hallinto ja islamistit keskinäisestä vastakkainasettelustaan huolimatta yksissä tuumin tukahduttivat yksilönvapauksia vihan ja ennakkoluulojen ajamina. Hegazin äiti kuoli syöpään pian Hegazin poistuttua Egyptistä. Kanadassa Hegazi kertoi kärsivänsä masennuksesta, posttraumaattisesta stressihäiriöstä, paniikkikohtauksista ja yksinäisyydestä. Lisäksi häntä vaivasivat sekä Kairossa saatujen sähköshokkien että Torontossa annetun sähköhoidon aiheuttamat muistihäiriöt. Hegazi kuitenkin jatkoi aktivismiaan, kirjoittamistaan ja ystäviensä tukemista. Hän teki itsemurhan Kanadassa kesäkuussa 2020. Hän oli yrittänyt itsemurhaa kahdesti aiemmin.

## Lähteet
Martti Salonen

**Martti Salonen** (22. helmikuuta 1942, Hämeenlinna) on suomalainen jääkiekkoilija, joka pelasi SM-sarjassa hyökkääjänä vuodet 1965–1971, aloittaen uransa Suomensarjassa vuonna 1962. Salosen ensimmäinen joukkue kauden ajan oli Hämeenlinnan Tarmo, kunnes hän siirtyi Turun Tovereihin, jota oli mukana nostamassa mestaruussarjaan.

Salonen pelasi 118 SM-ottelua tehoin 30+18 = 48, jäähymääränä 26 minuuttia. Turun Tovereissa hän saavutti kaksi SM-pronssia. (1968, 1970). TuTon mukaan Salonen oli "hyvä maalintekijä, jonka rooli joukkueessa kuitenkin pieneni 60-luvun loppua kohti mentäessä. Hänen parhaat vuotensa osuivat TuTon ensimmäisiin SM-sarjakausiin, jolloin hän saalisti parhaimmillaan 16 pistettä 22 ottelussa".

## Tilastot

## Lähteet
Lille Torungenin majakka

**Lille Torungenin majakka** on Norjan Arendalissa sijaitseva lakkautettu majakka. Se perustettiin vuonna 1844 alun perin pariksi Store Torungenin majakalle, mutta kehittyneen tekniikan takia toista majakkaa ei enää tarvittu, ja Lille Torungen lakkautettiin vuonna 1914. Kaksoismajakat antoivat Arendalille lempinimen "kahden majakan kaupunki" (norj. *byen med de tvende fyr*).
## Lähteet

## Aiheesta muualla
Kirjallisuusvuosi 1711

**Kirjallisuusvuosi 1711** käsittelee vuoden 1711 tärkeitä kirjallisuuden tapahtumia, uutisia ja julkistuksia.

## Tapahtumia
* Moldovalainen ruhtinas Dimitrie Cantemir johti moldovalaisjoukkoja Venäjän–Turkin sodassa saadakseen Moldovan vapaaksi Turkin herruudesta. Hankkeen epäonnistuttua hän pakeni Venäjälle ja ryhtyi kirjailijaksi.

## Julkaisuja

* Richard Bentley &ndash; *Horatius* 
* Dávid Czvittinger &ndash; *Hungariae literatae*
* Daniel Defoe &ndash; *The British Visions* 
* Chikamatsu Monzaemon &ndash; *冥途の飛脚, Meido no hikyaku* (näytelmä)
* Alexander Pope &ndash; *An Essay on Criticism* 
* Lordi Shaftesbury &ndash; *Characteristics of men, manners, opinions, times*
Jäderin kirkko

**Jäderin kirkko** (ruots. *Jäders kyrka*) on Ruotsin Eskilstunassa sijaitseva kivikirkko. Se rakennettiin alun perin 1100-luvulla paikalla aiemmin sijainneen puukirkon tilalle ja se edusti romaanista tyyliä. Oxenstiernan suku sai kirkon ja ympäröivät alueet hallintaansa 1600-luvulla. Valtakunnankansleri Axel Oxenstierna kutsui arkkitehti Nicodemus Tessinin kohentamaan kirkon sellaiseksi, että se kelpaisi suvun hautakirkoksi. Muutostyöt valmistuivat vuonna 1659, ja rakennus on säilynyt sellaisenaan nykypäivään. Valtakunnankansleri Oxenstierna lepää Jäderin kirkon hautakuorissa.
## Lähteet

## Aiheesta muualla
Ethan Katzberg

**Ethan Katzberg** (s. 5. huhtikuuta 2002) on kanadalainen moukarinheiton olympiavoittaja ja maailmanmestari.

Katzberg jäi Nairobin alle 20-vuotiaiden MM-kilpailuissa 2021 loppukilpailussa ilman tulosta. Hän paransi ikäluokan Kanadan ennätyksen tuona vuonna lukemiin 77,97 (6 kg:n moukari).

Katzberg saavutti Birminghamin Kansainyhteisön kisoissa 2022 hopeaa ennätystuloksellaan 76,36. Hän voitti 2023 Kanadan-mestaruuden ennätyksellään 78,73. Budapestin MM-kilpailujen karsinnassa hän heitti Kanadan ennätyksen 81,18. Loppukilpailussa  hän paransi ennätyksen lukemiin 81,25, millä voitti maailmanmestaruuden. Myöhemmin samana vuonna hän voitti kultaa Santiagon Pan-Amerikan kisoissa tuloksella 80,96.

Huhtikuussa 2024 Katzberg paransi ennätyksensä Nairobissa lukemiin 84,38. Hän voitti Kanadan-mestaruuden. Pariisin olympialaisissa hän voitti kultaa avauskierroksen heitollaan 84,12. Hän voitti seuraavana vuonna Kanadan-mestaruuden. Tokion MM-kilpailuissa 2025 hän voitti kultaa Pohjois-Amerikan ennätystuloksella 84,70.]

## Lähteet
Jorma Niiniaho

**Jorma Juhani Niiniaho** (s. 23. syyskuuta 1945 Tampere) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen.

Niiniaho syntyi autonkuljettaja Vieno Niiniahon ja rahastaja Aune Pajulahden perheeseen ja avioitui  1969 filosofian maisteri Anna-Maija Mattilan kanssa. Hän tuli ylioppilaaksi Tampereen lyseosta 1965 ja valmistui ekonomiksi Tampereen yliopistosta 1969 ja kauppatieteiden kandidaatiksi 1976 ja maisteriksi 1980 Helsingin kauppakorkeakoulusta. Niiniaho oli W:m Sandberg Oy:n osa-aikainen myyjä Tampereella 1962–1969, SOK:n Helsingin tehtaiden henkilöstöasioiden suunnittelija 1969–1974 ja pääkonttorin henkilöstöosaston jaostopäällikkö 1974–1976, Suomen Osuuskauppaopiston vararehtori 1976–1984, SOK:n pääkonttorin kenttäosaston kehityspäällikkö 1984–1985 ja osastopäällikkö 1985–1986 sekä Osuuskauppa Ympyrän toimitusjohtaja vuodesta 1986. Hänellä on ollut työuransa aikana myös useita luottamus- ja asiantuntijatehtäviä. Kauppaneuvoksen arvonimen hän sai 2001.

## Lähteet
Liolaemus smaug

**Liolaemus smaug** on Liolaemidae-heimoon kuuluva liskolaji.

L. smaug on kotoperäinen Mendozan maakunnassa, Argentiinassa. Täysikasvuinen L. smaug on 75–78 mm pitkä ja sitä on tavattu jopa 2&nbsp;400 metrin (mpy) korkeudella.

Laji on nimetty J. R. R. Tolkienin "Smaugin", Keski-Maan lohikäärmeen mukaan.

## Lähteet
Babylon 5: The Road Home

**Babylon 5: The Road Home** on elokuussa 2023 VOD-tilausvideona ilmestynyt animaatioelokuva. Sen on tuottanut Warner Bros. Animation. Kestoltaan 79-minuuttisen elokuvan on ohjannut Matt Peters ja käsikirjoittanut *[[Babylon 5|Babylon 5]]* -televisiosarjan luoja J. Michael Straczynski. Ääninäyttelijöinä on käytetty mahdollisuuksien mukaan roolihahmojen alkuperäisiä näyttelijöitä. Muun muassa Bruce Boxleitner, Claudia Christian, Peter Jurasik ja Tracy Scoggins lukeutuvat elokuvan esiintyjäkaartiin. Televisiosarjan päättymisen jälkeen kuolleiden näyttelijöiden alun perin esittämille hahmoille on otettu uudet ääninäyttelijät.

Rakkaus ja individualismi ovat *Babylon 5: The Road Home* -elokuvan keskeisiä teemoja. Sen tapahtumat sijoittuvat *Babylon 5* -universumiin ja lähtevät käyntiin vuodesta 2262 alkuperäisen sarjan viidennen tuotantokauden jakson ”Objects at Rest” jälkeisestä tilanteesta, jossa John Sheridan ja Delenn jättävät Babylon 5 -avaruusaseman ja suuntaavat Minbar-planeetalle. Ongelmia kuitenkin seuraa, kun Sheridan ”irtoaa ajasta” ja ryhtyy liikkumaan menneiden tapahtumien ja vaihtoehtoisten todellisuuksien seassa. 

Muropaketti-sivuston arvostelussa *Babylon 5: The Road Home* -elokuvan animaatiota kehuttiin kauniiksi ja alkuperäiselle sarjalle uskolliseksi, mutta kokonaisuutena teoksen katsottiin lähinnä tarjoavan nostalgiaa alkuperäisen sarjan ihailijoille.

## Ääninäyttelijät

## Lähteet

## Aiheesta muualla
*
Sulun saaristo

**Sulun saaristo** on Filippiinien lounaisosassa sijaitseva saaristo, johon kuuluu satoja saaria. Osa saarista on korallisaaria ja osa tulivuorisaaria. Saaristossa on kaksoissaariketju, joka on 270 km pitkä ja ulottuu Mindanaon saarelta Sabahiin saakka. Saariston pääsaaria ovat Jolo, Tawi Tawi, Sanga-Sanga, Sibutu, Siasi ja Gagayan Sulu. Saaristo sijaitsee Sulunmeren ja Celebesinmeren välissä.

Sulun saaristo oli aikoinaan osa Majapahitin valtakuntaa, ja se mainitaan Nagarakretagaman vanhassa jaavalaisessa muistokirjoituksessa nimellä "Solot". Sen jälkeen siitä tuli osa Brunein valtakuntaa ennen kuin se itsenäistyi vuonna 1578.

Sulun saarella sijaitsee Sulun kuningashuone. Sulun kuningashuoneen päämies oli Muedzul Lail Tan Kiram.

## Lähteet